इसलिए उन्हें और हमें सबसे पहले विचार करना चाहिए कि गैर-मुसलमानों को मारना, खत्म करना किस विचारधारा के तहत होता है? चाहे मारे जाने वाले शिया, यजीदी हों या कोई गैर-मुसलमान। एकओर इस्लाम के विरूद्ध कुछ भी होने पर हमारे मुस्लिम प्रवक्ता, वामपंथी, सेक्युलर, उदारवादी किस तरह से आवेशित होते हैं? लेकिन आश्चर्यजनक यह कि शिया संहारों पर वह कुछ नहीं बोलते। जबकि कई क्षेत्रों में शियाओं के पूर्ण संहार का खतरा मड़रा रहा है। क्वेटा के शिया अपने घरों-बस्तियों मे बंद से रहते हैं- बाहर आए नहीं कि मारे जाने का खतरा। बलूचिस्तान के शिया नेता सैयद दाउद आगा कहते हैं- हम लोग तो बस कब्र खोदने वाले समुदाय बन गए हैं, वे हमारी मस्जिदों के सामने आकर मार डालो के आह्वान करते रहते हैं।